open-index/open-wikipedia-markdown huggingface dataset:
รัฐไฮเดอราบาด

**รัฐไฮเดอราบาด** (อักษรโรมัน: Hyderabad, ) หรือ **เดกกันไฮเดอราบาด** (อักษรโรมัน: Hyderabad Deccan) เป็นรัฐมหาราชาในภูมิภาคเดกกันของประเทศอินเดีย มีราชธานีคือนครไฮเดอราบาด ปัจจุบันพื้นที่ของรัฐมหาราชาอยู่ในพื้นที่ของรัฐเตลังคานา, ภูมิภาคกัลยาณกรรณาฏกะ รัฐกรณาฏกะ และมราฐวาทา รัฐมหาราษฏระ ของประเทศอินเดีย

รัฐนี้มีผู้นำในปี ค.ศ. 1724 ถึง 1857 คือนิซาม ที่ซึ่งเริ่มแรกเป็นข้าหลวงของจักรวรรดิโมกุลในเขตเดกกัน ไฮเดอราบาดค่อย ๆ กลายมาเป็นรัฐมหาราชาแห่งแรกที่มาอยู่ภายใต้ประมุขของอังกฤษโดยการลงนามในข้อตกลงพันธมิตรช่วยเหลือเกื้อกูล ในสมัยอังกฤษปกครองในปี ค.ศ. 1901 รัฐมีรายได้เฉลี่ยต่อปีถึง 417,000,000 รูปี ถือเป็นรัฐมหาราชาที่มั่งคั่งที่สุดของอินเดีย ผู้อยู่อาศัยท้องถิ่นของรัฐ ไม่ว่าจะมาจากกลุ่มชาติพันธุ์ใด จะเรียกว่า "มูลกี" (Mulki) คำนี้ยังคงเรียกสืบมาถึงปัจจุบัน

รัฐไฮเดอราบาดประกาศตนเป็นรัฐเอกราชภายใต้ระบอบราชาธิปไตยในช่วงปีท้าย ๆ ของบริติชราช หลังการแบ่งอินเดีย ไฮเดอราบาดได้ลงนามในสนธิสัญญาหยุดรบกับเขตปกครองอินเดียที่พึ่งเกิดใหม่ และยอมรับข้อตกลงต่าง ๆ ร่วมกันยกเว้นเพียงไม่ให้มีกองทัพของอินเดียประจำในรัฐตน ด้วยที่ตั้งของรัฐที่อยู่ใจกลางอินเดียและด้วยภูมิหลังทางวัฒนธรรมที่หลากหลาย รัฐไฮเดอราบาดถูกอินเดียผนวกในปี ค.ศ. 1948 ส่งผลให้มีร์ โอสมาน อะลี ข่าน นิซามคนที่เจ็ด ลงนามในเอกสารส่งมอบสิทธิ์การปกครองและเข้าเป็นส่วนหนึ่งของอินเดียนับแต่นั้น

## ดูเพิ่ม
* มีร์ โอสมาน อะลี ข่าน

## อ้างอิง

### บรรณานุกรม

* 
* 
* 
* 
* 
* 
* 
* 
* 
*
* 
* 
* 

*
ฮดรบด
หมวดหมู่:ประวัติศาสตร์รัฐเตลังคานา
หมวดหมู่:รัฐและดินแดนที่สิ้นสุดในปี พ.ศ. 2491
โรงพยาบาลลาดพร้าว

**บริษัท โรงพยาบาล ลาดพร้าว จำกัด (มหาชน)** (ย่อ LPH) เป็นบริษัทที่ดําเนินธุรกิจสถานพยาบาลเอกชนประเภทรับผู้ป่วยไว้ค้างคืน โดยใช้ชื่อว่า "โรงพยาบาลลาดพร้าว" รวมถึงธุรกิจอื่น ได้แก่ธุรกิจให้บริการทางการแพทย์ ธุรกิจให้บริการตรวจวิเคราะห์ ทดสอบ และวิจัยด้านอาหาร ผลิตผลการเกษตร และยา ธุรกิจสนับสนุนการให้บริการทางการแพทย์และการพัฒนาธุรกิจ และธุรกิจให้บริการห้องปฏิบัติการ วิเคราะห์ และตรวจวิจัยทางการแพทย์

โรงพยาบาลลาดพร้าวก่อตั้งเมื่อ พ.ศ. 2533 ได้เริ่มการระดมทุนกับกลุ่มนักธุรกิจ กลุ่มแพทย์มาร่วมทุน หุ้นส่วนเยอะ มีผู้ถือหุ้นเกือบ 300 คน หลังจากได้ทุนก็เริ่มก่อสร้างโรงพยาบาลใช้เวลาประมาณ 2 ปี โดยในปลาย พ.ศ. 2535 เริ่มเปิดให้บริการจริงวันที่ 14 กุมภาพันธ์ พ.ศ. 2536 โดยเชิญอานันท์ ปันยารชุน มาเป็นประธานในพิธีเปิด เมื่อ พ.ศ. 2539 บริษัท โรงพยาบาลลาดพร้าว 2 จำกัด (LP2) ด้วยทุนจดทะเบียน 50.00 ล้านบาท 

บริษัท โรงพยาบาล ลาดพร้าว จำกัด (มหาชน) ได้จดทะเบียน เป็นบริษัทมหาชนจำกัด เมื่อวันที่ 11 มีนาคม พ.ศ. 2536 เริ่มซื้อขายในตลาดหลักทรัพย์แห่งประเทศไทยในวันที่ 28 ตุลาคม พ.ศ. 2558

โรงพยาบาลลาดพร้าวมีจำนวนเตียงตามการจดทะเบียน 206 เตียง บริการด้านการรักษาโรคทั่วไปและศูนย์รวมแพทย์เฉพาะทาง บริการผู้ป่วยนอกมีศูนย์และบริการคลีนิกบริการจำนวน 18 ศูนย์ และบริการผู้ป่วยภายใน

## บริษัทย่อย
จากข้อมูลในรายการข้อมูลประจำปี 2563 ระบุดังนี้
* บริษัท ศูนย์ห้องปฏิบัติการและวิจัยทางการแพทย์และการเกษตรแห่งเอเซีย จำกัด (AMARC) ถือหุ้นร้อยละ 97.14
* บริษัท ศูนย์บริหารจัดการธุรกิจแห่งเอเซีย จำกัด (ABMC) ถือหุ้นร้อยละ 99.99
* บริษัท ศูนย์ห้องปฏิบัติการและวิจัยทางการแพทย์แห่งเอเซีย จำกัด (AMLC) ถือหุ้นร้อยละ 99.99
* บริษัท โรงพยาบาลลาดพร้าว 2 จำกัด (LP2) ถือหุ้นร้อยละ 99.99
* บริษัท โรงพยาบาลเอเชีย จำกัด (AH) ถือหุ้นร้อยละ 50.80 ดำเนินการธุรกิจโรงพยาบาลในจังหวัดพระนครศรีอยุธยา

## อ้างอิง

ลาดพร้าว
หมวดหมู่:ก่อตั้งในกรุงเทพมหานครในปี พ.ศ. 2536
ลาดพร้าว
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:องค์การในเขตวังทองหลาง
หมวดหมู่:สิ่งก่อสร้างในเขตวังทองหลาง
รัฐวโฑทรา

**รัฐวโฑทรา** [วะ-โด-ทะ-รา] หรือ **รัฐบาโรดา** () เป็นรัฐมหาราชาในพื้นที่ที่ปัจจุบันคือรัฐคุชราต ปกครองโดยจักรวรรดิคายกวาฑแห่งสหพันธรัฐมราฐานับตั้งแต่ก่อตั้งรัฐในปี 1721 กระทั่งโอนสิทธิ์การปกครองไปยังเขตปกครองอินเดียที่พึ่งตั้งขึ้นใหม่ในปี 1949 ราชธานีของรัฐคือวโฑทรา ในสมัยบริติชราช ความสัมพันธ์กับบริเตนบริหารโดยบาโรดาเรสซิเดนซี รายได้รายผีจองรัฐในปี 1901 อยู่ที่ 13,661,000 รูปี

## หมายเหตุ

## อ้างอิง

วฑทร
หมวดหมู่:ประวัติศาสตร์รัฐคุชราต
หมวดหมู่:วโฑทรา
หมวดหมู่:จักรวรรดิมราฐา
เทศบาลตำบลเมืองที

**เทศบาลตำบลเมืองที** เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1 และหมู่ที่ 7 ตำบลเมืองที ในอำเภอเมืองสุรินทร์ จังหวัดสุรินทร์ เดิมมีฐานะเป็นสุขาภิบาลเมืองทีที่จัดตั้งขึ้นใน พ.ศ. 2506 แล้วได้รับการจัดตั้งเป็นเทศบาลตำบลใน พ.ศ. 2542 เดือนธันวาคม พ.ศ. 2564 ในเขตเทศบาลมีประชากรทั้งหมด 1,884 คน

พื้นที่เทศบาลตำบลอยู่บริเวณทิศตะวันออกเฉียงเหนือของอำเภอเมืองสุรินทร์ อยู่ห่างจากที่ว่าการอำเภอเมืองสุรินทร์ประมาณ 19.1 กิโลเมตร ห่างจากศาลากลางจังหวัดสุรินทร์ประมาณ 23.6 กิโลเมตร อยู่ห่างจากกรุงเทพมหานครประมาณ 453 กิโลเมตรตามทางหลวงแผ่นดินหมายเลข 24 และ 8 ชั่วโมง 46 นาที ซึ่งมีสถานีรถไฟเมืองที คอยให้บริการด้านการเดินทางกับประชาชนในพื้นที่ มีขบวนรถท้องถิ่น 419/420 (รส.–อน.–รส.), 421 (รส.–อน.), 422 (อน.–ลช.), 425 (ลช.–อน.), 426/427 (รส.–อน.–รส.), 428 (อน.-รส.) และขบวนรถเร็ว 145/146 (กท.–อน.–กท.) หยุดรับ-ส่งทุกวัน มีพื้นที่รับผิดชอบทั้งหมด 4.90 ตารางกิโลเมตรหรือคิดเป็น 3,062.5 ไร่

เทศบาลเป็นที่ตั้งของปราสาทเมืองที จัดเป็นโบราณสถานศิลปะลาว ที่มีการสร้างขึ้นโดยคนในชุมชนที่เข้ามาตั้งถิ่นฐานในสมัยอยุธยา ราวพุทธศตวรรษที่ 23–24 ประกอบด้วยปรางค์ 5 องค์ ก่อสร้างด้วยอิฐฉาบปูนตั้งอยู่บนฐานเดียวกัน ปัจจุบันหักพังเหลือเพียง 3 องค์ คือ องค์กลาง องค์มุมด้านตะวันออกเฉียงเหนือ และองค์ด้านตะวันตกเฉียงใต้ องค์กลางมีขนาดใหญ่ที่สุด เนื่องจากการดัดแปลงในสมัยต่อ ๆ มา ส่วนยอดทำเป็นแบบตัวเรือนธาตุซ้อนกัน 3 ชั้น ส่วนบนหัก ที่เหลืออีก 2 องค์มีขนาดและลักษณะคล้ายคลึงกัน

## อ้างอิง

## แหล่งข้อมูลอื่น

* เว็บไซต์เทศบาลตำบลเมืองที

เมืองที
เมืองที
หมวดหมู่:อำเภอเมืองสุรินทร์
วัดธรรมาวุธสรณาราม

**วัดธรรมาวุธสรณาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปกาสัย อำเภอเหนือคลอง จังหวัดกระบี่

วัดธรรมาวุธสรณาราม หรือ **วัดคลองเสียด** เดิมชื่อว่า **วัดบ่อพอ** เป็นวัดที่ตั้งอยู่ในชุมชนที่อยู่บริเวณค่ายปกาไส  มาตั้งแต่สมัยพระปลัดเมืองนครศรีธรรมราช มาตั้งเพนียดจับช้าง ใช้ชื่อว่าวัดบ่อพอตามสภาพของสิ่งแวดล้อมเดิม  ที่ภายในวัดมีบ่อน้ำบ่อหนึ่งอยู่ใกล้กับตอไม้หลุมพอ จึงได้ชื่อว่าวัดบ่อพอ  น้ำในบ่อนี้มีอยู่ตลอดปี เพียงพอกับการใช้ของชาวบ้านทุกฤดูกาล  วัดนี้ได้เปลี่ยนชื่อมาเป็น "วัดธรรมาวุธสรณาราม"  เมื่อ พ.ศ. 2478 ข้อมูลของกรมการศาสนาระบุว่าตั้งวัดเมื่อ พ.ศ. 2449 ได้รับพระราชทานวิสุงคามสีมาเมื่อ พ.ศ. 2459

วัดมีพระพุทธรูปหินอ่อนศิลปะพม่า มีประวัติเล่าว่า สองสามีภรรยาอยู่ที่บ้านเหนือคลอง เป็นคหบดีมีเรือสำเภา เดินเรือค้าขายระหว่างเมืองกระบี่กับสิงคโปร์ พม่า เรือสำเภาบรรทุกสินค้าประเภทวัว ควาย ถ่าน และพืชผลทางเกษตรกรรม  ได้มีการซื้อพระพุทธรูปหินอ่อนมาจากพม่าสององค์  ขนาดหน้าตักกว้าง 49 นิ้ว องค์หนึ่ง และ 30 นิ้วอีกองค์หนึ่ง  บรรทุกเรือมาขึ้นที่บ้านท่าม่วง ในตัวเมืองกระบี่  แล้วใช้เรือแจวสองลำผูกไม้ขนานกัน จนมาถึงที่ท่ากรวด  บ้านเหนือคลอง แล้วขอแรงชาวบ้าน ชักลากพระองค์ใหญ่อัญเชิญไปประดิษฐานที่วัดบ่อพอ  ส่วนพระพุทธรูปองค์เล็กได้อัญเชิญไปประดิษฐานที่วัดท่านุ่น  ภายหลังวัดท่านุ่นร้างลง ชาวบ้านจึงได้อัญเชิญไปประดิษฐานที่วัดโพธิ์เลื่อน อำเภอเขาพนม ภายในวัดยังมีต้นจามจุรียักษ์สูง 25 เมตร เส้นรอบวง 8.12 เมตร อายุกว่า 200 ปี  ได้รับขึ้นทะเบียนเป็นรุกข มรดกของแผ่นดิน

## รายนามเจ้าอาวาส
* พระครูธรรมมาวุธวิสิฐ (เกตุ) เจ้าอาวาสวัดบ่อพอ
* พระธรรมาวุธวิศิษฐ์ (ชูสิทธิ์ จาครโต ป.ธ.4) เจ้าอาวาสวัดธรรมาวุธสรณาราม

## อ้างอิง

ธรรมาวุธสรณาราม
หมวดหมู่:สิ่งก่อสร้างในอำเภอเหนือคลอง
จักรยานลู่ชิงแชมป์โลก 2021

**ยูซีไอ จักรยานลู่ชิงแชมป์โลก 2021** () เป็นการแข่งขันชิงแชมป์โลกครั้งที่ 118 ของจักรยานลู่ชิงแชมป์โลก ซึ่งจัดขึ้นระหว่างวันที่ 20 ถึง 24 ตุลาคม ค.ศ. 2021 ที่ Velodrome Couvert Regional Jean-Stablinski ในเมืองรูแบ ประเทศฝรั่งเศส เดิมมีกำหนดจะจัดขึ้นที่เมืองอาชกาบัต ประเทศเติร์กเมนิสถาน เนื่องจากการระบาดทั่วของโควิด-19 เมืองอาชกาบัตจึงได้สละสิทธิ์ในการเป็นเจ้าภาพ และยูซีไอได้มอบสิทธิ์เป็นเจ้าภาพให้กับเมืองรูแบ ประเทศฝรั่งเศส

เมื่อวันที่ 17 ธันวาคม ค.ศ. 2020 ศาลอนุญาโตตุลาการกีฬาโลกได้มีคำพิพากษาห้ามรัสเซียใช้ธงชาติและเพลงชาติรัสเซียในการแข่งขันกีฬาระดับนานาชาติที่สำคัญทุกประเภทเป็นเวลา 2 ปี ในการแข่งขันรายการนี้จะเข้าร่วมภายใต้ชื่อ “สหพันธ์จักรยานรัสเซีย” (，ตัวย่อ：)

## ตารางเหรียญรางวัล

## ผู้ได้รับเหรียญรางวัล
### ประเภทชาย

### ประเภทหญิง

*ในช่องสีเทาเป็นรายการที่ไม่ได้ขึ้นในกีฬาโอลิมปิก

## อ้างอิง

## แหล่งข้อมูลอื่น
*Results book
*

หมวดหมู่:จักรยานลู่ชิงแชมป์โลก
ราชอาณาจักรเมวาร์

**ราชอาณาจักรเมวาร์** หรือ **รัฐอุทัยปุระ** เป็นราชอาณาจักรเอกราชในภูมิภาคราชปุตนะของอินเดีย ปกครองโดยราชวงศ์สิโสทิยา รัฐตั้งขึ้นในศตวรรษที่เจ็ดเป็นรัฐเล็ก ๆ ในภูมิภาคนาคทา-อาหัร (Nagada-Ahar) ของอุทัยปุระ และต่อมาในศตวรรษที่ 10 ได้เปลี่ยนผ่านสู่การเป็นรัฐเอกราช ภายใต้การนำของราวัล ภรรตฤปัฏฏะ ที่สอง ในปี 1303 อาณาจักรถูกรุกราน ป้อมจิตโตรครห์ซึ่งล้อมนครถูกยึดโดยอะลาอุดดีน ขาลจี และ *[[Guhila dynasty|สายตระกูลราวัล]]* ของราชวงศ์ถูกสังหารหมด สายตระกูล *[[List of ranas of Mewar|รานัส]]* ซึ่งเป็นสายผู้น้อยกว่าของราชวงศ์ สามารถยึดคืนอาณาจักรได้ในปี 1326 และภายใต้การปกครองใหม่นี้ รัฐเมวาร์พัฒนาขึ้นเป็นอาณาจักรที่มีอำนาจมากที่สุดในอินเดียเหนือ เรื่อยมากระทั่งถูกโมกุลรุกรานในปี 1526 ราชอาณาจักรภายใต้การนำของอุทัย สิงห์ ที่สอง และ มหารานาปรตาป ต้องอยู่ภายใต้การรบกับโมกุลเรื่อยมาจนกระทั่งจำนนแก่โมกุลในปี 1615 และกลับมามีเอกราชอีกครั้งจากโมกุลหลังจักรพรรดิเอารังเซบสิ้นพระชนม์ในปี 1707 ในปี 1818 ราชอาณาจักรยอมเป็นรัฐภายใต้ปกครองของอังกฤษ และในปี 1947 ภุปาล สิงห์ ลงนามในสนธิสัญญาโอนสิทธิ์การปกครองให้กับอินเดีย ส่งผลให้ราชอาณาจักรเป็นส่วนหนึ่งของอินเดียนับจากนั้น

## อ้างอิง

มวร
หมวดหมู่:อุทัยปุระ
หมวดหมู่:จิตโตร์
หมวดหมู่:ประวัติศาสตร์รัฐราชสถาน
เมวาร์

**เมวาร์** (อักษรโรมัน: Mewar) หรือ **เมวาฑ** (อักษรโรมัน: Mewad) เป็นภูมิภาคในแถบใต้ถึงกลางของรัฐราชสถาน ประเทศอินเดีย ปัจจุบันกินพื้นที่ของอำเภอภิลวาฑา, จิตโตรครห์, ปรตาปครห์, ราชสมันท์, อุทัยปุระ และบางส่วนของฌลวาร์ ในรัฐราชสถาน กับ อำเภอนีมูจ และ มันทสาวร์ ในรัฐมัธยประเทศ กับบางส่วนของรัฐคุขราต

## ศัพทมูล
คำว่า "เมวาร์" เป็นรูปพื้นถิ่นของคำว่า "เมทปาฏะ" (IAST: Medapāṭa) ซึ่งเป็นชื่อโบราณของภูมิภาคนี่ ปรากฏหลักฐานการใช้คำว่า "เมทปาฏะ" เก่าแก่ที่สุดในจารึกจาก ค.ศ. 996–997 ที่ค้นพบในพีชปุระ คำว่า "ปาฏ" หรือ "ปาฏก" เป็นคำเรียกเขตการปกครองแบบหนึ่ง นักประวัติศาสตร์ จี ซี รายเจาธุรี (G. C. Raychaudhuri) ระบุว่าเมทปาฏะมาจากชื่อของชนเผ่าเมดา (Meda tribe) ซึ่งปรากฏกล่าวถึงใน *พฤหัตสังหีต* (Brihat-Samhita) ของวราหมิหิระ จารึกจากปี 1460 ที่พบในกุมภัลครห์ เชื่อมโยงชาวเมดาเข้ากับวรรธนคีรี (Vardhana-giri, ปัจจุบันอยู่ในพัทโนร์ ซึ่งก็อยู่ในภูมิภาคเมวาร์) ในขณะที่นักประวัติศาสตร์ ซาชี ภูษาณ เจาธุรี (Sashi Bhusan Chaudhuri) เชื่อโยงชาวเมดาโบราณเข้ากับชาวเมร์ในยุคปัจจุบัน

## อ้างอิง

หมวดหมู่:รัฐราชสถาน
หมวดหมู่:ภูมิศาสตร์อินเดีย
เขาน้อย

**เขาน้อย** อาจหมายถึง

## สถานที่
* **[[ปราสาทเขาน้อยสีชมพู]]** ตั้งอยู่บนยอดเขาน้อยสีชมพู ตำบลคลองน้ำใส อำเภออรัญประเทศ จังหวัดสระแก้ว
* **[[วัดพระธาตุเขาน้อย]]** ตั้งอยู่ที่ตำบลดู่ใต้ อำเภอเมืองน่าน จังหวัดน่าน
* **[[พระตำหนักเขาน้อย]]** ตั้งอยู่บริเวณเชิงเขาน้อย ตำบลบ่อยาง อำเภอเมืองสงขลา จังหวัดสงขลา
* **[[วัดเขาน้อย (จังหวัดเพชรบุรี)|วัดเขาน้อย]]** ตั้งอยู่ที่ตำบลบ้านหาด อำเภอบ้านลาด จังหวัดเพชรบุรี
* **[[วัดเขาน้อยจอมสวรรค์]]** ตั้งอยู่ที่ตำบลเจริญธรรม อำเภอวิหารแดง จังหวัดสระบุรี
* **[[วัดถ้ำเขาน้อย]]** ตั้งอยู่ที่ตำบลม่วงชุม อำเภอท่าม่วง จังหวัดกาญจนบุรี
* **[[วัดป่าเขาน้อย (จังหวัดบุรีรัมย์)|วัดป่าเขาน้อย]]** ตั้งอยู่ที่ตำบลเสม็ด อำเภอเมืองบุรีรัมย์ จังหวัดบุรีรัมย์
* **[[วัดป่าเขาน้อย (จังหวัดพิจิตร)|วัดป่าเขาน้อย]]** ตั้งอยู่ที่ตำบลวังทรายพูน อำเภอวังทรายพูน จังหวัดพิจิตร
* **[[วัดภูเขาน้อย]]** ตั้งอยู่ที่ตำบลเกาะพะงัน อำเภอเกาะพะงัน จังหวัดสุราษฎร์ธานี

## ตำบล
* **[[ตำบลเขาน้อย (อำเภอท่าม่วง)|ตำบลเขาน้อย]]** อำเภอท่าม่วง จังหวัดกาญจนบุรี
* **[[ตำบลเขาน้อย (อำเภอเวียงเก่า)|ตำบลเขาน้อย]]** อำเภอเวียงเก่า จังหวัดขอนแก่น
* **[[ตำบลเขาน้อย (อำเภอสิชล)|ตำบลเขาน้อย]]** อำเภอสิชล จังหวัดนครศรีธรรมราช
* **[[ตำบลเขาน้อย (อำเภอปราณบุรี)|ตำบลเขาน้อย]]** อำเภอปราณบุรี จังหวัดประจวบคีรีขันธ์
* **[[ตำบลเขาน้อย (อำเภอเขาชะเมา)|ตำบลเขาน้อย]]** อำเภอเขาชะเมา จังหวัดระยอง
* **[[ตำบลเขาน้อย (อำเภอลำสนธิ)|ตำบลเขาน้อย]]** อำเภอลำสนธิ จังหวัดลพบุรี
วัดบำรุงธรรมราษฏร์ศรัทธาราม

**วัดบำรุงธรรมราษฏร์ศรัทธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปะกง อำเภอบางปะกง จังหวัดฉะเชิงเทรา ปัจจุบันมีพระครูสังฆรักษ์ชาติ จิตฺตคุตฺโต เป็นเจ้าอาวาส

วัดบำรุงธรรมราษฏร์ศรัทธาราม หรือ **วัดล่าง** ตั้งวัดเมื่อ พ.ศ. 2443 ได้รับพระราชทานวิสุงคามสีมาเมื่อ พ.ศ. 2500 มีหลวงพ่อคงเป็นเจ้าอาวาสรูปแรก หลวงพ่อคงนี้มีวิชาอาคมแก่กล้า ท่านเป็นลูกจีนนอก บิดามารดามาจากเมืองจีนโพ้นทะเล ในวัยหนุ่มมีความสนใจในวิชาอาคม ต่อมาท่านได้สร้างวัดที่บ้านบางปะกงล่างบนที่ดินมรดกของท่าน และเป็นเจ้าอาวาสรูปแรกของวัดนี้ และให้ชื่อวัดว่า **วัดคลองยายเม้ย** แต่ชาวบ้านจะเรียกกันว่า "วัดล่าง"

อาคารเสนาสนะที่สำคัญ ได้แก่ อุโบสถที่สร้างขึ้นเมื่อ พ.ศ. 2500 ที่ด้านนอกและด้านในเป็นสีขาวมุก กำแพงเป็นรูปธรรมจักรล้อมรอบอุโบสถ ปัจจุบันมีหลวงพ่อคงเป็นพระศักดิ์สิทธิ์ ตั้งอยู่ในวิหารบูรพาจารย์ ประชาชนมักมาบนบานของหายแล้วจะได้คืนทุกราย สิ่งของแก้บนของหลวงพ่อคง คือ กล้วยน้ำว้า และขนมครก

## รายนามเจ้าอาวาส
* หลวงพ่อคง พ.ศ. 2443–2460 
* พระอาจารย์เฉื่อย ธมฺมโฆโส พ.ศ. 2465–2508 
* พระครูวิบูลธรรมรักษ์ (ฟุ้ง พุทฺธสโร) 
* พระครูประกาศปิยคุณ (ปราศรัย) พ.ศ. 2517–2547 
* พระครูอภัยประชาธรรม (ประทุม อภโย) พ.ศ. 2554–2563
* พระครูสังฆรักษ์ชาติ จิตฺตคุตฺโต

## อ้างอิง

บำรุงธรรมราษฏร์ศรัทธาราม
ถัง เช่าอี๋

**ถัง เช่าอี๋** (; 2 มกราคม ค.ศ. 1862 – 30 กันยายน ค.ศ. 1938) เป็นรัฐบุรุษชาวจีนซึ่งดำรงตำแหน่งนายกรัฐมนตรีคนแรกของสาธารณรัฐจีนใน ค.ศ. 1911 และ 1922 ใน ค.ศ. 1938 เขาถูกเจ้าหน้าที่สำนักงานสืบสวนและสถิติลอบสังหารในเซี่ยงไฮ้

## อ้างอิง

หมวดหมู่:นักการเมืองจีน
หมวดหมู่:นายกรัฐมนตรีสาธารณรัฐจีน
หมวดหมู่:นักการเมืองจีนที่ถูกลอบสังหาร
หมวดหมู่:การปฏิวัติซินไฮ่
หมวดหมู่:บุคคลจากมณฑลกวางตุ้ง
รัฐควาลิยัร

**รัฐควาลิยัร** (อักษรโรมัน: Gwalior) เป็นรัฐมราฐากึ่งเอกราช กินพื้นที่ที่ปัจจุบันคือรัฐมัธยประเทศ และเติบโตขึ้นมาในสมัยการเจริญรุ่งเรืองของจักรวรรดิมราฐา และการแตกสลายของอาณาจักรโมกุล

รัฐควาลิยัรปกครองโดยราชวงศ์สินธิยา ซึ่งเป็นราชวงศ์ในจักรวรรดิมราฐาที่เป็นฮินดู ในสมัยอาณานิคมอังกฤษ รัฐควาลิยัรได้รับการบรรจุเป็นหนึ่งในรัฐมหาราชาระดับ 21 สลุต ภายใต้ปกครองของบริติชราช ชื่อของรัฐมาจากเมืองโบราณควาลิยัร ซึ่งแม้จะไม่ได้เป็นราชธานีของรัฐในช่วงแรก แต่เป็นจุดยุทธศาสตร์สำคัญ ต่อมาเนื่องมาจากความแข็งแกร่วของป้อมควาลิยัร จึงได้ย้ายราชธานีมาที่นี่แทนอุชไชนะ หลังทาวลัต ราว สินทิยา สร้างวังขึ้นในหมู่บ้านใกล้กับป้อม รัฐตั้งขึ้นในศตวรรษที่ 18 โดยราโนจี สินทิยา ตั้งขึ้นเป็นส่วนหนึ่งของสมาพันธรัฐมราฐา

ภายใต้ปกครอของ มหัทจี สินทิยา (1761–1794) รัฐควาลิยัรกลายมาเป็นหนึ่งในอำนาจระดับบน ๆ ของอินเดียกลาง และมีอำนาจเหนือในความสัมพันธ์ระหว่างรัฐในบรรดาสมาพันธรัฐมราฐา กระทั่งเกิดสงครามกับอังกฤษ รัฐกลายมาอยู่ภายใต้อำนาจของอังกฤษแทน และกลายมาเป็นรัฐมหาราชาของจักรวรรดิอังกฤษในอินเดีย ควาลิยัรเป็นรัฐที่ใหญ่สุดในเอเยนซีอินเดียกลาง และอยู่ภายใต้การดูแลของเรสซิเดนซีแห่งควาลิยัร จนถึงปี 1936 ที่ซึ่งแยกควาลิยัรออกจากเอเยนซีและมาอยู่ภายใต้การดูแลโดยตรงของผู้สำเร็จราชการประจำอินเดีย หลังอินเดียได้เอกราชในปี 1947 ผู้นำแห่งศินเทได้ลงนามในสนธิสัญญาส่งมอบสิทธิ์ปกครองให้แก่อินเดีย และรัฐควาลิยัรถูกผนวกเข้าเป็นส่วนหนึ่งของรัฐมัธยภารัต

## อ้างอิง

ควลยร
หมวดหมู่:ประวัติศาสตร์รัฐมัธยประเทศ
หมวดหมู่:ควาลิยัร
หมวดหมู่:จักรวรรดิมราฐา
เกาะพระทอง

**เกาะพระทอง** เป็นเกาะในตำบลเกาะพระทอง อำเภอคุระบุรี จังหวัดพังงา ห่างจากฝั่งประมาณ 1.5 กิโลเมตร มีความยาวตามแนวเหนือใต้ 15.4 กิโลเมตร ความกว้างตามแนวตะวันออกถึงตะวันตก 9.7 กิโลเมตร ครอบคลุมพื้นที่ 92 ตารางกิโลเมตร หรือ 57,500 ไร่ เป็นเกาะที่ใหญ่ที่สุดในพังงาและใหญ่เป็นอันดับ 5 ของประเทศไทย บนเกาะมีชุมชน 3 หมู่บ้าน คือ บ้านปากจก บ้านทุ่งดาบ และบ้านแป๊ะโย้ย

เกาะพระทองเกิดจากซากปะการังทับถมกันมายาวนานนับล้านปี ลักษณะเด่นคือมีลักษณะค่อนข้างแบนราบ ทิศตะวันออกจะเป็นแนวป่าโกงกาง ทิศตะวันตกเป็นหาดทราย บริเวณกลางเกาะเป็นทุ่งหญ้าสะวันนาขนาดใหญ่ที่มีต้นเสม็ดแคระขึ้นกระจาย ถือเป็นป่าทุ่งหญ้าสะวันนากลางทะเลขนาดใหญ่แห่งเดียวของประเทศไทย ตลอดแนวตั้งแต่ทิศเหนือจรดใต้เป็นแนวป่าชายเลน ถัดจากป่าชายเลนเข้าด้านในตัวเกาะเชื่อมต่อด้วยป่าพรุและป่าดิบชื้น ประกอบด้วย พรรณไม้ป่านานาชนิด บริเวณกึ่งกลางตัวเกาะจนถึงแนวป่าชายหาดฝั่งตะวันตกเป็นพื้นที่ทุ่งหญ้าและป่าเสม็ดกว้างใหญ่ ต่อจากป่าชายหาดเป็นแนวหาดทราย

## อ้างอิง

พระทอง
พระทอง
หมวดหมู่:พื้นที่แรมซาร์ในประเทศไทย
หมวดหมู่:อำเภอคุระบุรี
เหตุแทงคนในซัสแคตเชวัน พ.ศ. 2565

ในวันที่ 4 กันยายน 2022 เกิดเหตุการไล่แทงคนในสิบสามสถานที่ในเจมส์ สมิธ ครี เนชั่น และในเวลดอน รัฐซัสแคตเชวัน ประเทศแคนาดา เป็นผลให้มีผู้เสียชีวิต 10 ราย และอีก 15 คนได้รับบาดเจ็บ ถือเป็นหนึ่งในเหตุสังหารหมู่ที่ร้ายแรงที่สุดในแคนาดา

ตำรวจระบุตัวผู้ก่อเหตุสองคนที่กำลังหลบหนีอยู่ ได้แก่ แดเมียน แซนเดอร์สัน (Damien Sanderson) วัย 31 ปี และ มายลส์ แซนเดอร์สัน (Myles Sanderson) วัย 30 ปี มีการประกาศเตือนภัยไปทั่วทั้งรัฐซัสแคตเชวัน และต่อมาขยายวงออกไปถึงแมนิทอบา กับ แอลเบอร์ทา ด้วย เหยื่อส่วนหนึ่งถูกโจมตีโดยสุ่ม ในขณะที่อีกส่วนเป็นเหยื่อที่มีการตั้งเป้าไว้ก่อนแล้ว

## อ้างอิง

หมวดหมู่:ประเทศแคนาดาในปี พ.ศ. 2565
หมวดหมู่:อาชญากรรมในปี พ.ศ. 2565
หมวดหมู่:รัฐซัสแคตเชวัน
รัฐไชสัลเมร์

**รัฐไชสัลเมร์** (อักษรโรมัน: Jaisalmer) เป็นราชอาณาจักรภตี กินพื้นที่ที่ปัจจุบันคือฝั่งตะวันตกของรัฐราชสถาน ประเทศอินเดีย ก่อตั้งขึ้นในศตวรรษที่ 12 และสิ้นสุดลงในปี 1947 ในปี 1156 ราชาราวัล ไชสัล ได้ย้ายราชธานีจากโลธรุวะ มายัง ไชสัลเมร์ เพราะเมืองไม่ปลอดภัยจากการรุกรานโดยพวกชนเผ่าชาวบาโลจและอัฟกันเติร์ก อาณาจักรอยู่ภายใต้ราชาธิปไตยของราชสกุลที่สืบทอดมาจากไชสัล เรื่อยมาถึงปี 1818 ที่ซึ่งลงนามสนธิสัญญากับจักรวรรดิอังกฤษ ส่งผลให้อาณาจักรกลายเป็นรัฐมหาราชาใต้การพิทักษ์ของอังกฤษ รัฐไชสัลเมร์ในยุคนี้เป็นหนึ่งในรัฐระดับ 15 สลุต

## อ้างอิง

ชสลมร
หมวดหมู่:ไชสัลเมร์
หมวดหมู่:ประวัติศาสตร์รัฐราชสถาน
ลู่ เจิงเสียง

**ลู่ เจิงเสียง** (; 12 มิถุนายน 2414 - 15 มกราคม 2492) เป็นนักการทูตชาวจีน และนักบวชศาสนาคริสต์โรมันคาทอลิก เป็นนายกรัฐมนตรีแห่งสาธารณรัฐจีนถึงสองครั้ง และเป็นหัวหน้าคณะผู้แทนของประเทศตนในการประชุมสันติภาพปารีส พ.ศ. 2462 บางครั้งเขาใช้ชื่อภาษาฝรั่งเศส เรอเน ลู่ ในช่วงต้นชีวิต และชื่อศาสนาของเขาคือ **ปิแอร์-เซเลสติน**

## อ้างอิง

หมวดหมู่:นักการทูต
หมวดหมู่:สมาชิกคณะเบเนดิกติน
หมวดหมู่:คริสต์ศาสนิกชนนิกายโรมันคาทอลิก
หมวดหมู่:นายกรัฐมนตรีสาธารณรัฐจีน
รัฐชัยปุระ

**รัฐชัยปุระ** (อักษรโรมัน: Jaipur) เป็นรัฐมหาราชาในอินเดียในสมัยอีสต์อินเดียคัมปานี และบริติชราช รัฐลงนามในสนธิสัญญาถ่ายโอนสิทธิ์การปกครองให้กับอังกฤษในปี 1818 และเข้าร่วมกับอินเดียซึ่งพึ่งได้รับเอกราชในปี 1947 หลังการรวมเข้ากับอินเดียอย่างเป็นทางการ รัฐบาลอินเดียได้มอบเงินชดเชยแก่มหาราชา และยังคงยืนยันให้มีสิทธิพิเศษบางประการอยู่ รวมถึงยังสามารถใช้นามว่า *มหาราชาแห่งชัยปุระ* ได้ เรื่อยมาจนถึงปี 1971 หลังมีการประกาศใช้รัฐธรรมนูญแปรญัติฉบับที่ 26

ชื่อเดิมของรัฐคืออาเมร์ (Amer) ตั้งแต่ศตวรรษที่ 14 เรื่อยมาถึงปี 1727 ที่ซึ่งมีการสร้างราชธานีขึ้นใหม่ในชื่อ *ชยปุร* (ชัยปุระในปัจจุบัน) จึงได้เปลี่ยนชื่อรัฐใหม่เป็นรัฐชัยปุระเรื่อยมา

## อ้างอิง

ชยปร
หมวดหมู่:ชัยปุระ
หมวดหมู่:ประวัติศาสตร์รัฐราชสถาน
เซเรียอา ฤดูกาล 2022–23

**เซเรียอา ฤดูกาล 2022–23** (หรือที่รู้จักในชื่อ เซเรียอา ติม ด้วยเหตุผลด้านผู้สนับสนุน) เป็นฤดูกาลที่ 121 ของลีกสูงสุดฟุตบอลอิตาลี, และเป็นฤดูกาลที่ 13 นับตั้งแต่ถอนตัวออกจากลีกเซเรียเบ นับตั้งแต่มีการจัดตั้งคณะกรรมการลีกของตัวเอง, เดอะ เลกา เซเรีย อา. เอซีมิลาน คือแชมป์เก่า

ในวันพฤหัสบดีที่ 4 พฤษภาคม ค.ศ. 2023 นาโปลีคว้าแชมป์เซเรียอา สมัยที่ 3 และเป็นครั้งแรกนับตั้งแต่ปี ค.ศ. 1990 โดยเหลือการแข่งขันอีก 5 นัด หลังจากเสมอกับอูดิเนเซ 1-1

## ภาพรวมฤดูกาล
เริ่มต้นตั้งแต่ฤดูกาล 2022–23, ควรเป็นที่หนึ่งและที่สอง, หรือทีมอันดับที่ 17 และอันดับที่ 18 ณ จบฤดูกาลลงเอยเสมอด้วยคะแนน, เงื่อนไขแมตช์เพลย์ออฟจะจัดขึ้นที่สนามกลางเพื่อตัดสินชื่อทีมและทีมสุดท้ายที่ตกชั้นตามลำดับ. เงื่อนไขจะไม่มี เวลาพิเศษ, และจะแทนที่โดยตรงไปสู่ ดวลลูกโทษ หากทั้งสองทีมเสมอกันหลังจากจบ 90 นาที. นี่เป็นเพลย์ออฟครั้งแรกที่ถูกนำมาใช้ตั้งแต่ แคมเปญฤดูกาล 2004–05.

นอกจากนี้, เลกา เซเรีย อา จะวางแผนที่จะจัดทัวร์นาเมนต์ที่มีทีมจากเซเรียอาใน สหรัฐอเมริกา ระหว่าง ฟุตบอลโลก 2022.

## ทีม
คัลยารี ตกชั้นหลังหกปีในลีกระดับสูงสุด, เจนัว ตกชั้นสู่ระดับที่สองหลัง 15 ปี, และ เวเนเซีย ตกชั้นหลังจากหนึ่งปีเท่านั้นในลีกระดับสูงสุด. พวกเขาถูกแทนที่โดย เลชเช, แชมป์เซเรีย เบ, เครโมเนเซ, รองแชมป์เซเรีย เบ, และ มอนซา, ผู้ชนะเซเรียเบ เพลย์ออฟ. เลชเชกลับคืนสู่ลีกสูงสุดภายหลัง 2 ปีที่ขาดหาย, ในขณะที่ เครโมเนเซ กลับมาหลังจากหายไป 26 ปี และ มอนซาได้รับการเลื่อนชั้นสู่เซเรียอาเป็นครั้งแรกในประวัติศาสตร์ของสโมสร.

### ที่ตั้งและสนามแข่งขัน

### รายละเอียดทีมและชุดแข่งขัน
}
|}

### เปลี่ยนผู้จัดการทีม

## ตารางคะแนน

## ผลการแข่งขัน

## เพลย์ออฟลุ้นหนีการตกชั้น

*รวมผลสองนัด เฮลแลสเวโรนา ชนะ 3–1 และอยู่รอดใน [[เซเรียอา ฤดูกาล 2023-24|เซเรียอา]], ขณะที่สเปเซียตกชั้นไปสู่ [[เซเรียเบ ฤดูกาล 2023–24|เซเรียเบ]].*

## สถิติประจำฤดูกาล
### อันดับดาวซัลโว

### แฮท-ทริคส์

;หมายเหตุ
(H) – ทีมเหย้า(A) – ทีมเยือน

### อันดับผ่านบอลสูงสุด

### คลีนชีตส์

## รางวัล
### รางวัลประจำเดือน

### รางวัลประจำฤดูกาล

## อ้างอิง

## แหล่งข้อมูลอื่น

*เว็บไซต์อย่างเป็นทางการ
*Serie A ที่ ESPN.com

หมวดหมู่:ฤดูกาลในเซเรียอา
หมวดหมู่:ฟุตบอลลีกยุโรปในฤดูกาล 2022–23
วิโนท กุมาร พันสัล

**วิโนท กุมาร พันสัล** (อักษรโรมัน: Vinod Kumar Bansal, 26 ตุลาคม 1949 – 3 พฤษภาคม 2021) เป็นนักการศึกษาชาวอินเดีย ผู้ก่อตั้งสถาบันสอนเสริมพิเศษ พันสัลคลาส (Bansal Classes) ในเมืองโกฏา เขาเป็นผู้ที่ทำให้โกฏากลายมาเป็นศูนย์กลางสำหรับการเรียนเสริมเพื่อเตรียมสอบ IIT-JEE สำหรับเข้ามหาวิทยาลัย และยังได้รับการเรียกขานว่าเป็น "ภีษมะแห่งวงการติวสอบเข้ามหาวิทยาลัยในอินเดีย"

## ประวัติ
พันสัลเกิดเมื่อวันที่ 26 ตุลาคม 1949 ในอำเภอฌานสี รัฐอุตตรประเทศ บิดาเป็นเจ้าหน้าที่รัฐบาล และมารดาเป็นอม่บ้าน พันสัลจบการศึกษาจากมหาวิทยาลัยฮินดูบานาราส และทำงานในบริษัทเคมีแห่งหนึ่งในเมืองโกฏา

ในปี 1974 พันสัลได้รับการวินิจฉัยว่าป่วยด้วยอาการกล้ามเนื้อฝ่อ เป็นผลให้เขาพิการทางกาย ในปี 1983 หลังบริษัทเคมีที่เขาทำงานอยู่ปิดกอจการลง เขาได้พบกับ G. D. Agrawal จากมุมไบ ที่เสนอให้เชาติวสอบแก่นักเรียนที่จะสอบ IIT-JEE ซึ่งเป็นการสอบเข้ามหาวิทยาลัยของกลุ่มสถาบันเทคโนโลยีอินเดีย เขาเริ่มต้นการสอนเสริมด้วยนักเรียน 8 คน โดยสอนที่โต๊ะทานข้าวในบ้านของเขา และในปี 1991 เขาก่อตั้งสถาบันติวของตัวเองในชื่อ พันสัลคลาส (Bansal Classes) ในเมืองโกฏา

เขาได้รับการขนานนามให้เป็น "สถาปนิกผู้วางรากฐานของอุตสาหกรรมติวในโกฏา" (architect of the coaching industry in Kota)

## เสียชีวิต
พันสัลเสียชีวิตในวันที่ 3 พฤษภาคม 2021 จากอาการหัวใจวาย ก่อนหน้าเขายังถูกตรวจพบว่ามีเชื้อ COVID-19 ซึ่งเข้าใจว่าทำให้อาการที่มีอยู่เดิมของเขาแย่ลง

## อ้างอิง
กลอเรียสไมนด์

**"กลอเรียสไมนด์"** () เป็นซิงเกิลลำดับที่ 43 และเป็นซิงเกิลลำดับที่ 1 หลังการเสียชีวิตของซาร์ด วงดนตรีสัญชาติญี่ปุ่น ออกจำหน่ายเมื่อวันที่ 12 ธันวาคม พ.ศ. 2550 โดยบี-แกรมเรเคิดส์ เพลงถูกใช้เป็นเพลงเปิดลำดับที่ 21 ของอนิเมะเรื่อง *[[ยอดนักสืบจิ๋วโคนัน]]*

## ประวัติ
เพลง "กลอเรียสไมนด์" เป็นเพลงสุดท้ายที่อิซูมิ ซากาอิ นักร้องนำของวงซาร์ด บันทึกเสียงไว้ในช่วงเข้ารักษาตัวที่โรงพยาบาล โดยมีมารดาพาไปบันทึกเสียงที่สตูดิโอเพราะเธอไม่สามารถเดินได้ด้วยตนเอง ก่อนเสียชีวิตในเวลาต่อมา เพลงยังไม่ครบถ้วนสมบูรณ์นัก เพราะมีเพียงการบันทึกเสียงคอรัสเพียงส่วนเดียว ในส่วนของคอรัสได้รับการช่วยเหลือจากยูริ นากามูระ นักร้องนำวงการ์เนตโครว์ ทำให้ส่วนคอรัสสมบูรณ์ยิ่งขึ้น ส่วนเนื้อร้องที่เป็นภาษาอังกฤษถูกนำมาจากเพลงอื่นที่ซากาอิบันทึกเสียงไว้แต่ไม่ได้รับการเผยแพร่มาก่อน และไม่เกี่ยวข้องกับเพลง "กลอเรียสไมนด์" เลย และเพลงนี้ถูกใช้เป็นเพลงเปิดลำดับที่ 21 ของอนิเมะเรื่อง *[[ยอดนักสืบจิ๋วโคนัน]]*

## ชาร์ต
"กลอเรียสไมนด์" เปิดตัวในอันดับที่ 2 บนชาร์ตรายสัปดาห์ของออริคอน และมียอดขายประมาณ 50,000 ก็อปปี เมื่อเปิดตัวในสัปดาห์แรก

## รายชื่อเพลง
เพลงทั้งหมดเป็นผลงานประพันธ์ของอิซูมิ ซากาอิ และเรียบเรียงโดยทาเกชิ ฮายามะ

## อ้างอิง

หมวดหมู่:ซิงเกิลในปี พ.ศ. 2550
หมวดหมู่:เพลงในปี พ.ศ. 2550
หมวดหมู่:เพลงของซาร์ด
หมวดหมู่:เพลงที่วางจำหน่ายหลังมรณกรรม
หมวดหมู่:เพลงที่แต่งโดยอิซูมิ ซากาอิ
หมวดหมู่:เพลงที่แต่งโดยไอกะ โอโนะ
หมวดหมู่:เพลงที่แต่งโดยไดโก นางาโตะ
หมวดหมู่:เพลงประกอบยอดนักสืบจิ๋วโคนัน
ราชอาณาจักรมารวาร

**รัฐโชธปุระ** (อักษรโรมัน: Jodhpur) หรือชื่อโบราณว่า **ราชอาณาจักรมารวาร** (อักษรโรมัน: Marwar) เป็นราชอาณาจักรเอกราชในภูมิภาคมารวารในปี 1226 ถึง 1818 และกลายมาเป็นรัฐมหาราชาภายใต้ปกครองอังกฤษในปี 1818 ถึง 1947 กระทั่งอินเดียได้รับเอกราช รัฐตั้งขึ้นที่นครปาลีโดยราว สีหะ (Rao Siha) ซึ่งเข้าใจว่าเป็นขุนนางที่อพยพมาจากราชวงศ์คาหฑวาละ ในปี 1243 และในปี 1395 ได้ย้ายราชธานีไปยังมานเทาร์โดยราว จุนทะ (Rao Chunda) และในปี 1459 ได้ย้ายราชธานีอีกครั้งไปยังโชธปุระโดยราว โชธะ

ราชอาณาจักรดำรงเอกราชไว้ได้กระทั่งถูกหนวกเข้ากับจักรวรรดิโมกุลในปี 1581 หลังการเสียชีวิตของจันทรเสน รฐูร รัฐอยู่ภายใต้ปกครองโดยตรงของโมกุลจนถึงสมัยของอุทัย สิงห์ ซึ่งได้ฟื้นฟูราชบัลลังก์ขึ้นมาอละได้รับนาม *ราชา* ในปี 1583 ในสมัยปลายศตวรรษที่ 17 รัฐอยู่ภายใต้ปกครองโดยตรงของเอารังเซบ ส่วนราชวงศ์ของรฐูรได้รับการฟื้นฟูขึ้นใหม่และมีสถานะกึ่งเอกราช ทุรคทาส รฐูร ได้นำทัพรบมารวารชนะและเป็นเอกราชจากโมกุลหลังการรบยาวนาา 31 ปี ต่อมาในสมัยปลายศตวรรษที่ 18 ถึงต้นศตวรรษที่ 19 รัฐกลายมาเป็นรัฐบรรณาการของราชวงศ์มราฐาศินทิยา และ โหลการ ด้วยค่าบรรณาการที่ต้องส่งให้ชาวมราฐาสูงมาก ประกอบกับสงครามระหว่างขุนนางภายใน รัฐเมรวารมีคลังร่อยหรอจนเมื่อังกฤษเข้ามาตั้งอาณานิคม รัฐเมรวารจึงต้องขอความช่วยเหลือด้านการเงินจากอังกฤษ

อังกฤษไม่มีบทบาทในกิจการของรัฐจนถึง 6 มกราคม 1818 มาน สิงห์ ได้ลงนามเป็นผลให้รัฐมารวารมีความร่วมมือช่วยเหลือเกื้อกูลกับอังกฤษและกลายเป็นรัฐมหาราชา ในการกบฏใหญ่ปี 1857 บรรดาขุนนางราชปุตที่ปาลี ภายใต้ฐากูร กุศล สิงห์ นำการกบฏต่อราชาตัขตะ สิงห์ และต่ออังกฤษ กระนั้นก็พ่ายให้กับกองทัพของอังกฤษ กองทัพของรัฐโชธปุระยังคงเป็นส่วนหนึ่งของกองทัพอังกฤษในการรบตามที่ต่าง ๆ โดยการรบครั้งสำคัญได้แก่การยุทธ์ที่ไฮฟา ปี 1918 ที่ซึ่งพลม้าถือทวน (lancers) ของโชธปุระ และไมสูรุ ร่วมรบกับอังกฤษและเอาชนะกองทัพของชาวเติร์กกับเยอรมันได้สำเร็จ และการรบที่สุเอซ, กาซา, หับเขาจอร์แดน, อาบูเตลลูล และเมกิดโด

หลังอินเดียได้เอกราชในปี 1947 ราชาหันวันต์ สิงห์ ซึ่งเป็นมหาราชาสุดท้ายแห่งโชธปุระ ลังเลว่าจะลงนามถ่ายโอนสิทธิ์ปกครองให้แก่อินเดียหรือปากีสถาน ราชาได้รับข้อเสนอในการเข้าถึงท่าสำคัญจากอาลี จินนาห์ หากเข้าร่วมกับปากีสถาน แต่ท้ายที่สุดก็เข้าร่วมกับอินเดียเนื่องจากการโน้มน้าวของสรทาร วัลลภบาอี ปเฏล และ ลอร์ดเมาต์บัตเตน

## อ้างอิง

หมวดหมู่:โชธปุระ
มรวร
หมวดหมู่:ประวัติศาสตร์รัฐราชสถาน
เศขาวาฏี

**เศขาวาฏี** (อักษรโรมัน: Shekhawati) เป็นภูมิภาคทางประวัติศาสตร์ในทางตะวันออกเฉียงเหนือของรัฐราชสถาน ประเทศอินเดีย ที่ครั้งกนึ่งอยู่ใต้ปกครองของเศขวาฏราชปุต

เศขาวาฏีกินพื้นที่ที่ปัจจุบันคืออำเภอฌุฌุนู, บางส่วนของอำเภอสิขร และ จูรู ติดกับภูมิภารชนคลาเทศทางเหนือ, หรยาณาทางตะวันตก, เมวัตทางตะวันออก, ทางตะวันออกเฉียงใต้ติดกับธุนธร, ทางใต้ติดกับอัชเมร์ และทางตะวันตกเฉียงใต้ติดกับมารวาร กินพื้นที่ 13784 ตารางกิโลเมตร

เศขาวาฏีเป็นที่รู้จักจากสถาปัตยกรรมและศิลปกรรมแบบเฉพาะตัวที่เกิดในศตวรรษที่ 17-19 บรรดาวาณิชชาวมารวารก่อสร้างหเวลีหรูหรามากมายในภูมิภาคนี้ ตกแต่งอย่างตระการตาด้วยเครื่องประดับและภาพจิตรกรรม

## อ้างอิง

หมวดหมู่:ภูมิศาสตร์อินเดีย
หมวดหมู่:รัฐราชสถาน
หมวดหมู่:ราชรัฐในอดีต
ผูกกระดิ่งแมว

**ผูกกระดิ่งแมว** () เป็นนิทานอุทาหรณ์ที่กล่าวถึงพวกกลุ่มหนูที่ตกลงกันว่าจะต้องติดกระพรวนที่คอแมวเพื่อเป็นการเตือนภัยแก่พวกตนเมื่อมันเข้ามาใกล้ แต่ไม่อาจหาอาสาสมัครไปดำเนินการตามที่ตกลงกันได้ ชื่อนิทานนี้กลายเป็นสำนวนใช้กล่าวถึงการที่กลุ่มตกลงกันทำสิ่งที่ทำได้ยากหรือเป็นไปไม่ได้

แม้ว่านิทานเรื่องนี้จะถูกกล่าวอ้างว่าเป็นของอีสป แต่ว่าเรื่องราวไม่เคยถูกบันทึกจนกระทั่งถึงยุคกลางและมักถูกนำไปปะปนกับนิทานคลาสสิคที่แตกต่างกันอย่างมาก เรื่อง   ในระบบจำแนกนิทานสอนใจโดย B. E. Perry กำหนดหมายเลขประจำเรื่องไว้ที่ 613 ซึ่งเป็นเลขสงวนไว้สำหรับเรื่องยุคกลางนอกจากนิทานอีสป

## โครงเรื่องและการใช้เป็นสำนวน
นิทานกล่าวถึงกลุ่มของหนูที่อภิปรายกันถึงวิธีการจัดการต่อภัยคุกคามของแมวร้ายตัวหนึ่ง  หนูตัวหนึ่งเสนอให้ผูกกระพรวนไว้ที่คอของแมวตัวนั้น เพื่อเหล่าหนูทั้งหลายได้ยินเสียงเมื่อแมวย่างกรายเข้ามาใกล้ แผนการนี้ได้รับการสดุดียอมรับจากหนูตัวอื่น จนกระทั่งมีหนูอีกตัวหนึ่งถามว่าใครจะเป็นอาสาสมัครไปผูกกระดิ่งที่แมวนั่น  หนูทุกตัวต่างมีข้ออ้างหรือข้อแก้ตัวของตน  เรื่องนี้สอนให้รู้ว่าพึงประเมินแผนการไม่ใช่เพียงที่ผลลัพธ์อันพึงประสงค์แต่ให้ประเมินว่าจะสามารถทำตามแผนได้หรือไม่  เรื่องนี้ให้บทเรียนทางศีลธรรมเกี่ยวกับความแตกต่างของแนวคิด ความเป็นไปได้ และผลของมันต่อคุณค่าของแผนการ

เรื่องนี้เป็นที่มาของสำนวน เอากระดิ่งไปแขวนคอแมว (*to bell the cat*) หมายความว่าพยายามหรือตกลงที่จะทำสิ่งที่ยากมากเหมือนเป็นไปไม่ได้
ในประวัติศาสตร์ 'Bell the Cat' มักถูกกล่าวอ้างว่าเป็นชื่อเล่นของขุนนางเก่าแก่ชาวสก็อต  สำหรับการที่เขามีส่วนร่วมในการจับตัวและประหาร  คนโปรดของเจมส์ที่สาม  หลักฐานการใช้คำนี้ที่เก่าแก่ที่สุดอยู่ในประวัติของ Douglas ที่แต่งโดย Godscroft ตีพิมพ์เมื่อ ค.ศ. 1644 ดังนั้น คำกล่าวนี้จึงเป็นสำนวนจากคริสตศตวรรษที่ 17 มากกว่าที่จะเป็นคริสตศตวรรษที่ 15

การกล่าวถึงนิทานอีสปในภาษาอังกฤษครั้งแรกเกิดขึ้นใน ค.ศ. 1687 โดย  โดยมีหลักฐานเป็นภาพพิมพ์แกะไม้ (งานแกะไม้โดย Francis Barlow) ที่มีข้อความสิบบรรทัดของ Aphra Behn จบลงด้วยข้อสรุปว่า:

## อ้างอิง

## แหล่งข้อมูลอื่น
* 
* 

หมวดหมู่:สำนวนภาษาอังกฤษ
หมวดหมู่:นิทานอุทาหรณ์
หมวดหมู่:นิทานสัตว์
วัดทุ่งผึ้ง (จังหวัดน่าน)

**วัดทุ่งผึ้ง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งช้าง อำเภอทุ่งช้าง จังหวัดน่าน มีที่ดินตั้งวัดมีเนื้อที่ 6 ไร่ 

จากประวัติวัดระบุว่าวัดทุ่งผึ้งสร้างโดยหลวงพ่อหมึก (ตุ๊หมึก) พร้อมประชาชนบ้านทุ่งผึ้งเมื่อวันพฤหัสบดี ขึ้น 15 ค่ำ ปีขาล พ.ศ. 1865 และทำการบูรณะครั้งใหญ่เมื่อ พ.ศ. 2100 โดยท่านครูบาธรรมสิทธิ์ และได้ปลูกต้นโพธิ์ไว้ 5 ต้น ทางทิศตะวันตกของวัด ได้รับพระราชทานวิสุงคามสีมาเมื่อวันที่ 5 เมษายน พ.ศ. 2517 เขต วิสุงคามสีมา กว้าง 14 เมตร ยาว 28 เมตร อย่างไรก็ดีสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2350

อาคารเสนาสนะประกอบด้วยอุโบสถ ศาลาการเปรียญและกุฏิสงฆ์ ปูชนียวัตถุมีพระประธานเป็นพระพุทธรูปปูนปั้น สร้างเมื่อ พ.ศ. 2350 และมีพระพุทธรูปมงคลสมฤทธิ์ 700 ปี (สำรวจ ปี 2541) ศิลปะล้านนารุ่นสิงห์ 2 ปางมารวิชัย หรือ ปางสะดุ้งมาร สร้างสมัยกรุงสุโขทัย สร้างด้วยทองสมฤทธิ์ ฐานกว้าง 10 นิ้วครึ่งหน้าตัก 10 นิ้ว ความสูงจากฐานถึงเกศา 10 นิ้ว ตำหนิพระพุทธรูป เกศาบิ่นตรงด้านขวา ฐานของพระบิ่นทางด้านซ้าย ฐานด้านขวาและด้านหน้าจะมีรู 5 รู พระพุทธรูปองค์นี้ค้นพบเมื่อ พ.ศ. 2513 ที่วัดร้างที่อยู่ห่างจากวัดทุ่งผึ้งประมาณ 1 กิโลเมตร

## อ้างอิง

หมวดหมู่:โบราณสถานในจังหวัดน่าน
ทุ่งผึ้ง
หมวดหมู่:อำเภอทุ่งช้าง
รัฐสวาต

**รัฐยูซัฟไซสวาต** (; ) เป็นราชอาณาจักรที่ก่อตั้งขึ้นในปี 1849 นำโดยอาคูนด์ ในปี 1926-1947 รัฐหลายมาเป็นรัฐมหาราชาภายใต้ปกครองของจักรวรรดิอังกฤษ กระทั่งอาคูนด์ได้ลงนามโอนสิทธิ์ปกครองเข้ากับปากีสถานที่พึ่งได้รับเอกราช สวาตคงสถานะเป็นเขตปกครองตนเองเรื่อยมาจนถึงปี 1969 และถูกรวมเข้าเป็นส่วนหนึ่งของแคว้นแคบาร์ปัคตูนควา (หรือในเวลานั้นคือแคว้น NWFP) อาณาเขตของรัฐกินพื้นที่ที่ในปัจจุบันคือสวาต, อำเภอดีร์, บูเนร์ และ ชางคลา

## อ้างอิง

หมวดหมู่:รัฐมหาราชาของปากีสถาน
หมวดหมู่:แคว้นแคบาร์ปัคตูนควา
โซโล ซิโกอา

**โจเซฟ ฟาตู** (Joseph Fatu; 18 มีนาคม ค.ศ. 1993) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อ **โซโล ซิโกอา** (Solo Sikoa) เป็นหัวหน้ากลุ่ม MFT และยังเคยเป็นส่วนหนึ่งของกลุ่มที่เรียกว่า The Bloodline

เขาเป็นสมาชิกคนหนึ่งของตระกูลนักมวยปล้ำชาวซามัวที่มีชื่อเสียง Anoaʻi ซึ่งนอกจากพี่ชายและลูกพี่ลูกน้องของเขาแล้ว ยังรวมถึงพ่อของเขา Rikishi ลุง Umaga ลูกพี่ลูกน้องของพ่อของพวกเขา WWE Hall of Famer Yokozuna, Rosey และผ่านทางภราดรภาพทางสายเลือดระหว่างกัน หลวงปู่ทวดของพวกเขา Amituana'i Anoa'i และ Peter Maivia, The Rock เขายังเป็นน้องเขยของนาโอมิซึ่งแต่งงานกับจิมมี

## ครอบครัวและสายเลือด
เขาเป็นลูกชายของ Rikishi (อดีตนักมวยปล้ำชื่อดัง)
มีพี่น้องคือ Jimmy Uso และ Jey Uso
เป็นลูกหลานในตระกูล Anoaʻi ซึ่งเป็นครอบครัวที่มีชื่อเสียงในวงการมวยปล้ำ (มีสมาชิกหลายคนใน WWE และวงการมวยปล้ำสากล)

## เส้นทางอาชีพ
เขาเริ่มปล้ำอาชีพในปี 2018 ในนาม "Sefa Fatu" ในวงการอิสระ (independent circuit)
ได้ลงแข่งขันในสมาคมเล็ก ๆ เช่น Arizona Wrestling Federation, Future Stars of Wrestling และคว้าแชมป์เล็ก ๆ เหล่านี้มาได้

เซ็นสัญญากับ WWE ในปี 2021 แล้วถูกส่งลง NXT (แบรนด์พัฒนาของ WWE)
ในเดือนกันยายน 2022 เขาคว้าแชมป์ NXT North American Championship
เขาได้ปรากฏตัวครั้งแรกในแบรนด์หลักในงาน Clash at the Castle โดยแทรกแซงแมตช์ระหว่าง Roman Reigns กับ Drew McIntyre เพื่อช่วย Roman Reigns ชนะป้องกันแชมป์โลกได้สำเร็จ เขาเป็นสมาชิกของกลุ่ม The Bloodline ซึ่งเป็นกลุ่มใหญ่ใน WWE มีเรื่องราวและความขัดแย้งทั้งภายในและภายนอกกลุ่มมากมาย ในปี 2025 ได้คว้าแชมป์ WWE United States Championship เป็นเส้นแรกในค่ายหลัก

## ชีวิตส่วนตัว
การศึกษาและชีวิตวัยเด็ก:
เขาเติบโตใน Las Vegas, Nevada จบจาก Desert Pines High School และเล่นอเมริกันฟุตบอลสมัยเรียน ก่อนจะหันมาเอาดีทางด้านมวยปล้ำตามรอยพ่อและพี่ชาย

ชีวิตคู่:
Solo Sikoa แต่งงานกับ Alissa Fuavai-Fatu และมีลูกด้วยกันหลายคน (มีรายงานว่ามีลูกชาย 2 คน และลูกสาว 1 คน แต่ WWE ไม่ได้เปิดเผยข้อมูลต่อสาธารณะมากนักเพื่อความเป็นส่วนตัว)

ตัวตนและบุคลิกนอกจอ:
แม้ในจอ WWE เขาจะเล่นบทนักมวยปล้ำสายดุดัน เงียบขรึม และเป็น “Enforcer” ของ The Bloodline แต่ในชีวิตจริงเขาได้รับการบอกเล่าว่าเป็นคนอารมณ์ดี รักครอบครัว และให้ความสำคัญกับลูก ๆ มาก

## แชมป์และรางวัล
***Arizona Wrestling Federation**
**AWF Heavyweight Championship (1 time)
***[[ESPN]]**
**Best Storyline of the Year (2022) – 
**Best Storyline of the Year (2023) – 
***Future Stars of Wrestling**
**FSW Nevada State Championship (1 time)
****[[New York Post]]***
** Storyline of the Year (2022) – 
** Storyline of the Year (2023)
****[[Pro Wrestling Illustrated]]***
** Faction of the Year (2022, 2024) – with The Bloodline
** Ranked No. 38 of the top 500 singles wrestlers in the *[[Pro Wrestling Illustrated#PWI 500|PWI 500]]* in 2023
****[[Wrestling Observer Newsletter]]***
** Feud of the Year (2023) 
***[[WWE]]**
**WWE United States Championship (1 time)
**WWE Tag Team Championship (1 time) – with Tama Tonga
**NXT North American Championship (1 time)

## อ้างอิง

## แหล่งข้อมูลอื่น

* 
* 
* 

หมวดหมู่:ตระกูลอานัวอี
หมวดหมู่:ชาวอเมริกันเชื้อสายซามัว
หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำอาชีพชาวอเมริกันเชื้อสายซามัว
ชัมมูและกัศมีร์ (รัฐมหาราชา)

**รัฐมหาราชาชัมมูและกัศมีร์** () เป็นรัฐมหาราชาตั้งแต่สมัยบริษัทอินเดียตะวันออก เรื่อยมาถึงอาณานิคมอินเดียของอังกฤษ ในปี 1846 ถึง 1952 รัฐมหาราชานี้เกิดขึ้นหลังสงครามอังกฤษ-สิกข์ ครั้งที่หนึ่ง ทำให้เกิดการแบ่งอาณาเขตใหม่ขึ้นในอดีตจักรวรรดิซิกข์

ในสมัยการแบ่งอินเดียและคการรวมชาติอินเดีย มหาราชาหริ สิงห์ ลังเลใจในการที่จะตัดสินใจอนาคตของรัฐ กระทั้งในปี 1947 ได้เกิดการกบฏในแถบตะวันตกของรัฐ ตามด้วยการโจมตีจากแคว้นแนวหน้าตะวันตกเฉียงเหนือที่หนุนหลังโดยปากีสถาน หริ สิงห์ ได้ลงนามในวันที่ 26 ตุลาคม 1947 เข้าร่วมกับอินเดีย โดยแลกเปลี่ยนกับการได้รับกองทัพของอินเดียมาช่วยรบในกัศมีร์ จุดนี้ถือเป็นการเริ่มต้นของข้อพิพาทกัศมีร์ อำเภอทางตะวันตกและเหนือของรัฐถูกส่งค่อให้อยู่ภายใต้ปกครองของปากีสถานในพื้นที่ที่ปัจจุบันคืออาฌาดกัศมีร์ และ กิลกิตบัลติสถาน ในขณะที่อาณาเขตที่เหลือเป็นของอินเดีย ในพื้นที่ที่ปัจจุบันคือชัมมูและกัศมีร์ และ ลาดาข

## อ้างอิง


หมวดหมู่:รัฐมหาราชาของอินเดีย
หมวดหมู่:รัฐมหาราชาของปากีสถาน
หมวดหมู่:ประวัติศาสตร์กัศมีร์
หมวดหมู่:ประวัติศาสตร์ชัมมูและกัศมีร์
หมวดหมู่:ราชาธิปไตยในอดีต
รัฐพนารัส

**รัฐพนารัส** (อักษรโรมัน: Banaras หรือ Benares) เป็นราชอาณาจักรและรัฐมหาราชาที่กินพื้นที่ที่ปัจจุบันคือรัฐอุตตรประเทศ อินเดีย มหาราชาองค์สุดท้ายของรัฐพนารัสลงนามโอนสิทธิ์การปกครองรวมเข้ากับอินเดียในวันที่ 15 ตุลาคม 1948

รัฐตั้งขึ้นโดยซามินดาร์ ราชา พลวันต์ สิงห์ ในกลางศตวรรษที่ 18 หลังจักรวรรดิโมกุลกำลังล่มสลาย ในปี 1910 พนารัสเข้าร่วมเป็นรัฐมหาราชาภายใต้บริติชอินเดีย และรวมเข้ากับอินเดียที่ได้รับเอกราชในปี 1947 โดยในปี 1948 มหาราชาองค์ที่ 88 วิภูติ นารายัณ สิงห์ เป็นผู้ตอบรับชวาหัรลาล เนหรู ในการลงนามเข้าร่วมกับอินเดีย ผู้สืบทอดราชวงศ์ของมหาราชาในปัจจุบันยังคงเรียกว่ากาศีนเรศ (Kashi Naresh) และยังคงได้รับการเคารพจากคนในวาราณสี

## อ้างอิง

พนรส
หมวดหมู่:พาราณสี
หมวดหมู่:ประวัติศาสตร์รัฐอุตตรประเทศ
ฌางสี

**ฌางสี** (อักษรโรมัน: Jhansi, ; ) เป็นนครเก่าแก่ในรัฐอุตตรประเทศ ประเทศอินเดีย ตั้งอยู่บนฝั่งของแม่น้ำปาหูช ในปลายฝั่งใน้ของรัฐอุตตรประเทศ ฌางสีเป็นศูนย์กลางการปกครองของอำเภอฌางสี และมณฑลฌางสี ตั้งอยู่ที่  จากนิวเดลี และ  จากควาลิยัร ในปี ค.ศ. 2011 ฌางสีได้รับการคัดเลือกเป็นหนึ่งใน 98  สมาร์ตซิตีของรัฐบาลอินเดีย

## ประวัติศาสตร์
ในสมัยโบราณ ฌางสีเป็นฐานทัพสำคัญของจันเทละ และรู้จักในชื่อเมือง พลวันต์นคร (Balwant Nagar) และในคริสต์ศตวรรษที่ 11 ได้ลดความสำคัญลงจากการเสื่อมของจักรวรรดิจันเทละ ต่อมาจึงกลับมามีความสำคัญอีกครั้งในศตวรรษที่ 17 เมื่อราชาวีระ สิงห์ เทวะ แห่งรัฐโอรฉะได้ก่อสร้างป้อมฌางสีในปี ค.ศ. 1613

ฌางสีมาอยู่ใต้ปกครองของมราฐาในปี 1729 หลังฉัตรสัลยื่นข้อเสนอแลกเปลี่ยนบางส่วนของรัฐกับเปศวะแห่งมราฐา บาจี ราวที่หนึ่ง หลังมราฐาช่วยปกป้องฌางสีจากการรุกรานของมุฮัมมัด ข่าน บังกัช ในปี ค.ศ. 1804 ถึง 1858 ได้เกิดรัฐฌางสีขึ้นในมราฐา และต่อมาได้โอนสิทธิ์ปกครองแก่จักรวรรดิอังกฤษ

## อ้างอิง

## แหล่งข้อมูลอื่น
* 
* 
* เว็บไซต์ทางการ

หมวดหมู่:เมืองในรัฐอุตตรประเทศ
หมวดหมู่:พุนเทลขัณฑ์
หมวดหมู่:ฌางสี
หลีชานเหลาหมู่

**หลีชานเหลาหมู่** () เป็นเซียนแห่งภูเขาหลีในศาสนาชาวบ้านจีน นางเป็นเซียนองค์หนึ่งที่ได้รับความนิยมในลัทธิเต๋า และได้รับความนิยมอย่างสูงในบางท้องที่ และมักนิยมบูชาร่วมกับนฺหวี่วา เทพีผู้อุปถัมภ์สรรพชีวิตและเป็นเทพมารดร

## เทพปกรณัม
หลีชานเหลาหมู่เป็นเซียนผู้หญิง (女仙) ซึ่งได้รับความนิยมในศาสนาชาวบ้านจีนและลัทธิเต๋า

เทพปกรณัมของเกี่ยวข้องว่า หลีชานเหลาหมู่เป็นแม่ครูของแม่ทัพนารีทั้งหลาย รวมถึงนักพรตเต๋า เช่น  หลี่ เฉวียน และวีรชนสตรีในตำนาน เช่น จงหลี ชุน, ฝาน หลีฮฺวา, ไป่ ซู่เจิน, จู้ อิงไถ, มู่ กุ้ยอิง, หลิว จินติ้ง เป็นศิษย์ของนาง

## การนับถือร่วม
หลีชานเหลาหมู่ได้รับการยกย่องเทียบเท่านฺหวี่วา มีศาลเจ้าอุทิศถวายแด่นฺหวี่วาบนเขาหลีเช่นเดียวกัน

หลีชานเหลาหมู่ยังได้รับการนับถือร่วมกับซีหวังหมู่

## ศาลเจ้า
[thumb|ศาลเจ้าอุทิศแด่เจ้าแม่เขาหลี ณ [ประเทศไต้หวัน]]

ศาลเจ้า ณ ต้นกำเนิดของนาง คือ "ตำหนักหลีชานเหลาหมู่" ในซีอานของมณฑลชานซีเป็นศาสนสถานที่มีชื่อเสียงที่สุดในบรรดาศาสนสถานที่ยังหลงเหลืออยู่ ศาลเจ้านี้อยู่บ้านระหว่างเทือกซีซิว (Xixiu Ridge) ของภูเขาหลี เขตหลินตง ซีอาน

## ดูเพิ่ม
* นฺหวี่วา
* ซีหวังหมู่
* ตี่บ้อเนี่ยเนี้ย

## อ้างอิง

## บรรณานุกรม

* 

* 

* 

หมวดหมู่:เทวีจีน
ศาลาว่าการกรุงคีชีเนา

**ศาลาว่าการกรุงคีชีเนา** () เป็นอาคารเก่าแก่และสำคัญ สร้างตามสถาปัตยกรรมกอธิกอิตาลี ตั้งอยู่ในตอนกลางของกรุงคีชีเนา ประเทศมอลโดวา อาคารเดิมสร้างขึ้นในปี 1901 และถูกทำลายเกือบสิ้นในสงครามโลกครั้งที่สอง แต่ได้รับการสร้างขึ้นใหม่หลังสงครามโดยถอดแบบจากแปลนที่ยังเหลือรอดและจากภาพถ่ายเก่าของอาคาร

## อ้างอิง

## แหล่งข้อมูลอื่น
* Chisinau City Office 
* Primaria Chisinau Official Website  
* Primaria Chisinau Official Facebook Page
สะพานหิน (สกอเปีย)

**สะพานหิน** (; ; ) เป็นสะพานข้ามแม่น้ำวาร์ดาร์ในกรุงสกอเปีย ประเทศมาซิโดเนียเหนือ อีกชื่อของสะพานคือ **สะพานดูชัน** (มาซิโดเนียและ) ซึ่งมาจากพระนามของจักรพรรดิสเตฟาน ดูชัน แห่งเซอร์เบีย

สะพานหินถือเป็นสัญลักษณ์ของกรุงสกอเปียและปรากฏในตราประจำกรุงสกอเปียและธงประจำกรุงสกอเปีย สะพานตั้งอยู่ในเขตเทศบาลเซ็นตาร์ เชื่อมต่อจัตุรัสมาซิโดเนียเข้ากับปสานเก่า

สะพานหินสร้างด้วยบล็อกหินแข็ง รองรับด้วยเสาที่มั่นคงเชื่อมต่อกันด้วยส่วนโค้งครึ่งวงกลม 12 ส่วน สะพานมีความยาว 214 เมตร (702 ฟุต) และกว้าง 6 เมตร (20 ฟุต)

## อ้างอิง

หมวดหมู่:สิ่งก่อสร้างในสกอเปีย
หิน
กูร์ชุมลีอัน

**กูร์ชุมลีอัน** (; ; ) เป็นสถานีคาราวานสมัยออตโตมันในย่านเมืองเก่าของกรุงสกอเปีย ประเทศมาซิโดเนียเหนือ ปัจจุบันเป็นส่วนหนึ่งของพิพิธภัณฑ์แห่งสาธารณรัฐมาซิโดเนียเหนือ ที่ผ่านมาเคยใช้เป็นเรือนจำและเป็นโรงเตี๊ยม

หมู่อาคารนี้สร้างขึ้นในราวศตวรรษที่ 15 หรือศตวรรษที่ 16 ในอดีตมีคอกสำหรับม้า 100 ตัว

## อ้างอิง
โรงอุปรากรและบัลเลต์แห่งชาติเบลารุส

**โรงอุปรากรใหญ่และโรงละครบัลเลต์ระดับอาชีพแห่งชาติแห่งสาธารณรัฐเบลารุส** (, ) เป็นโรงอุปากรและโรงละครบัลเลต์ตั้งอยู่ในอำเภอตรินิตีฮิล มินสค์ ประเทศเบลารุส อาคารหลังปัจจุบันเปิดใช้งานในปี 1939 เป็นผลงานออกแบบของ Iosif Langbard และตกแต่งด้วยงานปั้นนูนต่ำผลงานของ Zair Azgur

อาคารได้รับการบูรณะและเปิดให้บริการอีกครั้งในปี 2009 ในการปรับปรุงใหญ่นี้มีการเพิ่มเติมงานประติมากรรมตกแต่งอาคาร มีการขยับเวที และขยายพื้นที่ผู้ชม รวมถึงมีการนำอุปกรณ์แสงและเคลื่อนไหวที่ทันสมัยมาใช้แทนของเดิม คณะที่แสดงบัลเลต์ประจำโรงอุปรากรนี้ยังได้รับการยอมรับเป็นหนึ่งในคณะบัลเลต์ระดับแนวหน้าของโลก

## อ้างอิง

หมวดหมู่:โรงละครในประเทศเบลารุส
หมวดหมู่:สิ่งก่อสร้างในมินสค์
โบสถ์นักบุญซีโมนและนักบุญเฮเลนา

**โบสถ์นักบุญซีโมนและนักบุญเฮเลนา** (, , ) หรือรู้จักในชื่อ **โบสถ์แดง** (, ) เป็นโบสถ์ในนิกายโรมันคาทอลิกตั้งอยู่บนจัตุรัสเอกราชในมินสค์ ประเทศเบลารุส สร้างขึ้นด้วยสถาปัตยกรรมแบบโรมาเนสก์ใหม่ และเป็นผลงานออกแบบของ Tomasz Pajzderski และ Władysław Marconi วางศิลาฤกษ์ก่อสร้างในปี 1905 และสร้างเสร็จในปี 1910  อิฐที่ใช้ก่อสร้างได้มาจากเมือง Częstochowa ส่วนกระเบื้องมุงหลังคาได้มาจากเมือง Włocławek โบสถ์สร้างขึ้นด้วยเงินทุนสนับสนุนจาก Edward Woyniłłowicz (1847-1928) เจ้าของที่ดินและนักธุรกิจชาวเบลารุส-โปลิช ชื่อของโบสถ์ตั้งเพื่อระลึกถึงบุตรธิดาของเขาที่ล่วงลับไปแล้ว คือ Szymon และ Helena 

โบสถ์ถูกปิดและใช้งานเป็นโรงภาพยนตร์ในสมัยโซเวียต กระทั่งปี 1990 มีการจัดการอดอาหารประท้วงสองครั้งโดยนักเคลื่อนไหวคาทอลิกชาวมินสค์ Anna Nicievska-Sinevicz และ Edward Tarletski อาคารได้รับการฟื้นฟูและเปิดให้บริการใหม่เป็นโบสถ์ในนิกายโรมันคาทอลิกดังเดิม

เมื่อวันที่ 26 สิงหาคม 2020 ท่ามกลางการประท้วงต้านรัฐบาลในจัตุรัสหน้าโบสถ์ เจ้าหน้าที่ตำรวจทหารได้ปิดขวางประตูของโบสถ์ และขังผู้ไปโบสถ์จำนวน 100 คนอยู่ภายใน บิชอปองค์หนึ่งของสังฆมณฑลมินสค์-มอฮีเลฟ Yuri Kasabutsky ประท้วงและต่อต้านการกระทำนี้ของตำรวจ โดยกล่าวว่าเป็นการกระทำที่ "ผิดกฎหมาย"

## อ้างอิง

หมวดหมู่:โบสถ์คริสต์ในประเทศเบลารุส
หมวดหมู่:สิ่งก่อสร้างในมินสค์
รายชื่อผู้เข้าแข่งขันไอดอลสคูล

ไอดอลสคูล เป็นรายการเรียลลิตีโชว์ของประเทศเกาหลีใต้

## ผู้เข้าแข่งขัน
ชื่อภาษาอังกฤษเป็นไปตามเว็บไซต์อย่างเป็นทางการ

แสดงอายุตามระบบการนับอายุของเกาหลี โดยในที่นี้เป็นอายุในตอนที่แข่งขัน

## ตารางการคัดออก

*ในตอนที่ 4 สมาชิกของทีม Yukhoe Rice แต่ละคนได้รับอันดับรายบุคคล +1
*ในตอนที่ 6 สมาชิกของ Ji!  Seo!  He!, Hush Team, By Collecting Dreams และ Forever Love Team ชนะการแข่งขันทำอันดับรายบุคคล +3  พัค โซมยอง มีอันดับรายบุคคล +6 เพราะเธออยู่ในฐานะนักเรียนที่มีพัฒนาการมากที่สุด ดังนั้นเธอจึงอยู่อันดับที่ 6 ร่วมกับ ยู จีนา ซึ่งไม่มีอันดับเพิ่มขึ้น
*ในตอนที่ 7 ซอง ฮายองและอี แซ-รมชนะการถ่ายทอดสดกาเกา ทีวี บอร์ดแคส ทำให้อันดับรายบุคคล +1

## การทดสอบก่อนเดบิวต์ครั้งที่ 1 (ตอนที่ 3-4)
สมาชิกของทีม Yukhoe Rice ที่ชนะจะได้รับการ์ดจัดอันดับรายบุคคล +1 โดยอัตโนมัติในการโหวตครั้งสุดท้าย และมีโอกาสในการวิดีโอคอลหาครอบครัวของพวกเธอด้วย

**หมายเหตุ :**

## การทดสอบก่อนเดบิวต์ครั้งที่ 2 (ตอนที่ 5-6)
**หมายเหตุ :**

## กาเกา ทีวี บอร์ดแคส (ตอนที่ 7)
ช่องที่เป็นตัวหนาแสดงถึงทีมที่มีจำนวนผู้ชมสูงสุด และแต่ละคนในทีมจะได้รับการ์ดจัดอันดับ +1

## การทดสอบก่อนเดบิวต์ครั้งที่ 3 (ตอนที่ 8-9)

## การทดสอบก่อนเดบิวต์ครั้งสุดท้าย (ตอนที่ 11)

## หมายเหตุ
# ในตอนท้ายของการคัดออกในตอนที่ 4 นักเรียนที่ถูกคัดออกจะได้รับตัวเลือกในการฝึกแยกกันใน "Careers Club/Normal Class" กับอาจารย์คนเดียวกัน ซึ่งอาจทำให้พวกเขามีโอกาสเดบิวต์ในอนาคต  ในขั้นต้น นักเรียนยอมรับ แต่ทั้งหมดปฏิเสธข้อเสนอที่จะกลับมาในภายหลัง เนื่องจากนักเรียนบางส่วนได้รับการติดต่อจากบริษัทบันเทิงหลายแห่งแล้ว
# อันดับทั้งหมดจะแสดงหลังจากพิจารณาผลของการ์ดจัดอันดับทั้งหมดแล้ว
# *อี ยองยู และ คิม อึนกยอล อยู่คนละชั้นเรียน แต่เนื่องจากเพื่อนร่วมชั้นที่เหลือของพวกเขาถูกคัดออกหลังจากตอนที่ 4 พวกเขาจึงได้รับมอบหมายใหม่  ในบรรดานักเรียนที่ถูกคัดออก คลาสการร้องระดับกลางถูกกำจัดออกไปทั้งหมด  ตึงมีคลาสที่คาดเดาไม่ได้ถูกเปิดเผยในรายการ
# คะแนนและอันดับของทีม Catallena เป็นคะแนนที่ต่ำที่สุดโดยมีอัตราคะแนนน้อยที่สุด
# ในตอนที่ 10 ไม่ได้เปิดเผย 18 อันดับแรก แต่เปิดเผยเฉพาะ 9 อันดับสุดท้ายที่ถูกคัดออก

## อ้างอิง
ราชอาณาจักรไมสูรุ

**ราชอาณาจักรไมสูรุ** หรือ **ไมซอร์** (อักษรโรมัน: Mysore) เป็นอาณาจักรในอินเดียใต้ เชื่อกันว่าตั้งขึ้นในปี 1399 ในพื้นที่แถบที่ปัจจุบันคือนครไมสูรุ ในปี 1799 ถึง 1950 กลายมาเป็นรัฐมหาราชาภายใต้บริติชราชซึ่งเข้ามามีอำนาจบริหารโดยตรงนับตั้งแต่ปี 1831 จากนั้นกลายมาเป็นรัฐไมสูรุ (ต่อมาขยับขยายอาณาเขตและเปลี่ยนชื่อเป็นรัฐกรณาฏกะในปัจจุบัน) โดยมีมหาราชาคงอยู่เป็นราชประมุขถึงปี 1956 ที่ซึ่งเปลี่ยนผ่านเป็นผู้ว่าการรัฐที่พึ่งตั้งขึ้นใหม่นี้แทน

ราชอาณาจักรปกครองโดยราชวงศ์โอเฑยัรซึ่งเป็นฮินดู แรกเริ่มเป็นรัฐขุนนางในจักรวรรดิวิชัยนคร และในศตวรรษที่ 17 ราชอาณาจักรได้ขยายอาณาเขตครั้งใหญ่ ในสมัยของราชากัณฐีรวะ นรสราชะ โอเฑยัรที่หนึ่ง และ จิกกะ เทวราชะ โอเฑยัร อาณาจักรได้ผนวกรวมดินแดนขนาดใหญ่ที่ในปัจจุบันเป็นภูมิภาคตอนใต้ของรัฐกรณาฏกะและบางส่วนของรัฐทมิฬนาฑู กลายมาเป็นรัฐที่มีอำนาจมากที่สุดในเดกกันใต้ ในช่วงสั้น ๆ รัฐอยู่ภายใต้ปกครองของผู้นำมุสลิม และเปลี่ยนสถานะเป็นรัฐสุลต่าน ในช่วงเวลาเดียวกันนี้ รัฐได้เกิดข้อพิพาทกับมราฐา, นิซามแห่งไฮเดอราบาด, อาณาจักรติรุวิตางกูร์ และอังกฤษ ซึ่งรัฐได้มีสงครามกับอังกฤษสี่ครั้ง โดยชนะในสงครามกับอังกฤษครั้งแรก, เสมอกันในครั้งที่สอง และพ่ายแพ้ในครั้งที่สาม และสี่ หลังติปูสุลต่านเสียชีวิตในสงครามครั้งที่สี่ ระหว่างเกิดการยึดนครศรีรังคปัฏฏนัม อาณาเขตส่วนใหญ่ของรัฐถูกผนวกเข้ากับอังกฤษ อังกฤษฟื้นฟูราชบัลลังก์ให้แก่ราชวงศ์โวเฑยัรอีกครั้งภายใต้เงื่อนที่รัฐต้องอยู่ภายใต้ความร่วมมือช่วยเหลือเกื้อกูลกับอังกฤษ และต่อมากลายเป็นรัฐมหาราชาภายใต้บริติชราช ราชสกุลโวเฑยัรยังคงปกครองไมสูรุเรื่อยมากระทั่งอินเดียได้เอกราชในปี 1947 และไมสูรุควบรวมกับอินเดีย

แม้ในสมัยเป็นรัฐมหาราชาภายใต้เจ้าอาณานิคมอังกฤษ ไมสูรุยังคงเป็นหนึ่งในภูมิภาคที่มีการกลายเป็นเมืองและพัฒนาสูงสุดในอินเดีย รวมถึงยังมีความสำเร็จมากมายภายใต้การสนับสนุนของมหาราชา ทั้งในทางศิลปกรรม ดนตรี ไปจนถึงวิทยาศาสตร์จรวด ที่ซึ่งอาวุธจรวดเครื่องสูบเคลือบโลหะแรกพัฒนาขึ้นโดยติปูสุลต่าน และบิดา ไฮเดอร์ อะลี ในทศวรรษ 1780 จรวดเหล่านี้ถูกนำมาใช้รบกับบริษัทอังกฤษในสงครามกับอังกฤษทั้งสี่ครั้ง ในเวลานั้นเป็นจรวดที่มีอานุภาพรุนแรงกว่าที่กองทัพอังกฤษเคยพบมา จรวดเหล่านี้ตกอยู่ในมือของอังกฤษหลังไมสูรุแพ้ในสงครามครั้งที่สี่ และกลายมามีอิทธิพลอย่างมากต่อการพัฒนาจรวดของอังกฤษ จนนำไปสู่การพัฒนาเป็นจรวดคองกรีฟที่ต่อมาเอาไปใช้ในการรบในสงครามนโปเลียน

## อ้างอิง

มสร
หมวดหมู่:รัฐสิ้นสภาพในประเทศอินเดีย
หมวดหมู่:รัฐกรณาฏกะ
หมวดหมู่:ไมสูรุ
ติรุวิตางกูร์

**ราชอาณาจักรแตรวันคอร์** (, ) หรือ **ราชอาณาจักรติรุวิตางกูร์** (อักษรโรมัน: Thiruvithamkoor) เป็นราชอาณาจักรในอินเดียระหว่างปี 1729 ถึง 1949 ปกครองโดยราชวงศ์ติรุวิตางกูร์วรรมา มีราชธานีอยู่ที่ปัทมานภาปุรัม และต่อมาย้ายไปติรุวนันตปุรัม ในยุครุ่งเรืองสูงสุด อาณาจักรกินพื้นที่ที่ปัจจุบันคือส่วนใหญ่ของรัฐเกรละ และพื้นที่ตอนใต้สุดของรัฐทมิฬนาฑู (แถบกันยากุมารี) และยังมีดินแดนแทรกของตัจจุไตยะไกมาฬ ซึ่งคือพื้นที่ของกูฏัลมาณิกยังเกษตรัง ในเมืองอิริญญาลกุฏะของราชอาณาจักรโกจจิที่อยู่ติดกัน ในภายหลัง พื้นที่ของตังกัศเศริของนครโกลลัง และอัญจุเตงู ใกล้กับอาริงัลในอำเภอติรุวนันตปุรัม กลายมาเป็นอาณานิคมอของอังกฤษ และเป็นส่วนหนึ่งของอำเภอมะละบาร์จนถึง 30 มิถุนายน 1927 และ อำเภอตุรเนลเวลี ตั้งแต่ 1 กรกฎาคม 1927 ติรุวิตางกูร์รวมเข้ากับรัฐมหาราชาโกจจิที่อยู่ติดกัน กลายเป็นติรุวิตางกูร์-โกจจิในปี 1950 และได้มีการโอนย้ายหมู่บ้านที่พูดภาษาทมิฬเป็นหลัก 5 หมู่บ้านแก่รัฐมัทราสในปี 1956 ภูมิภาคที่พูดภาษามลยาฬัมที่เหลือนี้ได้รวมเข้ากับอำเภอมะละบาร์ (ยกเว้นหมู่เกาะลักษทวีป และ มินิกอย) กับอำเภอกสรโกฏ ในกานาราใต้ ของรัฐมัทราส กลายเป็นรัฐเกรละซึ่งพูดภาษามลยาฬัมเป็นหลักร่วมกัน ในวันที่ 1 พฤศจิกายน 1956 ภายใต้รัฐบัญญัติการจัดการรัฐของรัฐบาลอินเดีย จนถึงปัจจุบัน

ราชามารตาณฏะ วรรมา สืบทอดรัฐฟิวดอลขนาดเล็กที่ชื่อเวนาท มาในปี 1723 และได้สร้างรัฐขึ้นมาจนเป็นรัฐติรุวิตางกูร์ที่มีอำนาจมากในอินเดียใต้ ราชาเป็นผู้นำรัฐรบกับชาวดัตช์ในปี 1739–46 และยุทธการที่โกลาเชล ที่ซึ่งดัตช์พ่ายแพ้ ถือเป็นครั้งแรกที่ยุทธการแบบตะวันตกพ่ายให้กับการรบกับชนพื้นเมืองในเอเชีย จากนั้นราชามารตาณฏะยังได้รบชนะและผนวกรวมรัฐต่าง ๆ เข้ามา รวมถึงซาโมรินซึ่งเป็นรัฐที่แข็งแกร่งที่สุดในแถบโกชิโกเฏในการรบที่ปุรรกาฏในปี 1755

ในต้นศตวรรษที่ 19 รัฐกลายมาเป็นรัฐมหาราชาภายใต้บริติชราช และมีการปรับปรุงพัฒนาทางเศรษฐกิจและสังคมครั้งใหญ่ในสมัยของจิตติระ ติรุนาฬ พลราม วรรมา จนเป็นรัฐที่มีการพัฒนาสูงสุดแห่งหนึ่งในปกครองของบริติชอินเดีย ในปี 1903–1904 รายได้ของรัฐอยู่ที่ 1,02,01,900 รูปี

## อ้างอิง

ตรวรงกร
หมวดหมู่:ประวัติศาสตร์รัฐเกรละ
ตรวรงกร
รอยยิ้มกลาสโกว์

**รอยยิ้มกลาสโกว์** ( หรือ ) หรือชื่ออื่น ๆ ได้แก่ **รอยยิ้มเชลซี** ( หรือ ), **รอยยิ้มไฮตัน** (), **รอยยิ้มเชชเชอร์** () และ **อะบักฟิฟตี** () เป็นคำเรียกแผลที่เกิดจากการใช้ของมีคมกรีดหรือตัดจากมุมปากไปถึงหู ทิ้งแผลเป็นไว้เป็นรอยคล้ายกับรอยยิ้ม

โดยทั่วไปผู้ก่อเหตุมักใช้มีดพกหรือเศษแก้วในการกรีดให้เป็นรูปเหมือนเหยื่อกำลังยิ้มกว้าง

เชื่อกันว่าเริ่มมีการทำรอยยิ้มกลาสโกว์ในเมืองกลาสโกว์ ประเทศสกอตแลนด์ ในคริสต์ทศวรรษ 1920 และ 1930

## อ้างอิง

หมวดหมู่:อาชญากรรมในสหราชอาณาจักร
หมวดหมู่:กลาสโกว์
หมวดหมู่:วัฒนธรรมสหราชอาณาจักร
หมวดหมู่:ความรุนแรง
หมวดหมู่:การบาดเจ็บ
หมวดหมู่:แก๊ง
ตฤณมูลคองเกรส

**ออลอินเดียตฤณมูลคองเกรส** (อักษรโรมัน: All India Trinamool Congress, *ตฤณมูล* แปลว่า รากหญ้า, อักษรย่อ **AITC**) หรือเรียกสั้น ๆ ว่า **ตฤณมูลคองเกรส** (อักษรโรมัน: Trinamool Congress, อักษรย่อ **TMC**) เป็นพรรคการเมืองอินเดียที่มีบทบาทโดดเด่นอยู่ในรัฐเบงกอลตะวันตก พรรคนำโดยมะมะตา วันทโยปาธยาย ผู้ซึ่งเป็นผู้ว่าการรัฐเบงกอลตะวันตกตั้งแต่ปี 2011 ปัจจุบันพรรคใหญ่ที่สุดเป็นอันดับสามในรัฐสภาด้วย 23 ที่นั่งในโลกสภา และ 13 ที่นั่งในราชยสภา นอกจากนี้ยังมีสมาชิกสภานิติบัญญัติรัฐอีก 235 ที่นั่งในรัฐทั่วอินเดีย ใหญ่รองจาก BJP และ INC ในปี 2016 คณะกรรมการการเลือกตั้งรับรองสถานะให้ TMC เป็นพรรคระดับชาติ

## อ้างอิง

หมวดหมู่:พรรคการเมืองอินเดีย
เทมเมอร์ถูกทิ้งกับเด็กหญิงหูแมวสุดแกร่ง

เป็นซีรีส์ไลต์โนเวลญี่ปุ่น เขียนโดยซูซุ มิยามะ และวาดภาพประกอบโดยโฮโตโซกะ เผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมิถุนายน พ.ศ. 2561 ภายหลังได้รับลิขสิทธิ์ตีพิมพ์โดยสำนักพิมพ์โคดันชะ ตีพิมเป็นหนังสือไลต์โนเวลในเครือโคดันชะ โรโนเบะ บุ๊กส์ ตั้งแต่เดือนพฤษภาคม พ.ศ. 2562 ปัจจุบันวางจำหน่ายถึงเล่มที่ 8  มังงะดัดแปลงวาดโดยโมโตะ ชิเงมูระ เผยแพร่ในเว็บไซต์ *[[Manga UP!]]* ของบริษัทสแควร์เอนิกซ์ตั้งแต่เดือนมกราคม พ.ศ. 2562 ตีพิมพ์เป็นหนังสือมังงะรวมเล่ม (*ทังโกบง*) ถึงเล่มที่ 6 เมื่อเดือนตุลาคม พ.ศ. 2564 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงสร้างโดยสดูดิโอ EMT Squared ออกอากาศตั้งแต่เดือนตุลาคมถึงธันวาคม พ.ศ. 2565

## ตัวละคร
;
:
:เป็นหนุ่มนักฝึกสัตว์ (ตัวละครเอกของเรื่อง)

;
:
:สาวน้อยสุดน่ารัก "เผ่าภูตแมว" ซึ่งเป็นเผ่าพันธุ์สุดแกร่ง

;
:
:สาวสวย "เผ่ามังกร" ซึ่งเป็นเผ่าพันธุ์สุดแกร่ง

;  
:
:พี่น้องฝาแฝดเผ่าแฟรี่

;
:
:

;
:

## อ้างอิง

## แหล่งข้อมูลอื่น
*  ที่โชเซ็ตสึกะ นิ นาโร 
*  
*  
* อนิเมะ ''เทมเมอร์ถูกทิ้งกับเด็กหญิงหูแมวสุดแกร่ง'' ที่มิวส์ ไทยแลนด์
* อนิเมะ ''เทมเมอร์ถูกทิ้งกับเด็กหญิงหูแมวสุดแกร่ง'' ที่ปีลีปีลี
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวจินตนิมิต
หมวดหมู่:ไลต์โนเวล
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวฮาเร็ม
หมวดหมู่:สยามอินเตอร์คอมิกส์

หมวดหมู่:กังกังคอมิกส์
หมวดหมู่:มิวส์ คอมมิวนิเคชัน
หมวดหมู่:อนิเมะและมังงะที่สร้างจากไลต์โนเวล
หมวดหมู่:อีเอ็มที สแควร์
เบิร์ชกอ

**เบิร์ชกอ** ( / , ) เป็นนครและศูนย์กลางการปกครองของเขตเบิร์ชกอทางตอนเหนือของประเทศบอสเนียและเฮอร์เซโกวีนา ตั้งอยู่ริมฝั่งแม่น้ำซาวาและติดกับประเทศโครเอเชีย ในปี 2013 มีประชากร 39,893 คน

ในทางนิตินัย เขตเบิร์ชกอเป็นของหน่วยองค์ประกอบทั้งสองหน่วยของบอสเนียและเฮอร์เซโกวีนา (สหพันธรัฐบอสเนียและเฮอร์เซโกวีนาและเรปูบลิกาเซิร์ปสกา) แต่ในทางพฤตินัยไม่ได้อยู่ใต้การปกครองจากทั้งสองหน่วย กล่าวคือ เบิร์ชกอเป็นนครเสรีที่ปกครองตนเอง

## อ้างอิง

หมวดหมู่:เมืองในประเทศบอสเนียและเฮอร์เซโกวีนา